VENDIM
Nr. 465, datë 17.7.2024

PËR DISA SHTESA NË VENDIMIN NR. 1179, DATË 24.12.2020, TË KËSHILLIT TË MINISTRAVE, “PËR RREGULLAT E PËRDORIMIT, ADMINISTRIMIT DHE RUAJTJES SË BAZËS SË TË DHËNAVE PËR PASURITË E PALUAJTSHME DHE PËR MIRATIMIN E LISTËS SË INSTITUCIONEVE QË KANË TË DREJTËN E AKSESIT NË SISTEMIN ELEKTRONIK TË TË DHËNAVE”

Në mbështetje të nenit 100 të Kushtetutës dhe të pikës 6, të nenit 13, të ligjit nr. 111/2018, “Për kadastrën”, me propozimin e Kryeministrit, Këshilli i Ministrave

VENDOSI:
 
I. Në vendimin nr. 1179, datë 24.12.2020, të Këshillit të Ministrave, “Për rregullat e përdorimit, administrimit dhe ruajtjes së bazës së të dhënave për pasuritë e paluajtshme dhe për miratimin e listës së institucioneve që kanë të drejtën e aksesit në sistemin elektronik të të dhënave”, bëhen këto shtesa:
1. Në pikën 7, pas shkronjës “g” shtohet shkronja “gj”, me këtë përmbajtje:
“gj) të dhënat e regjistrit të lejes së ndërtimit.”. 
2. Pas pikës 8 shtohet pika 8/1, me këtë përmbajtje:
“8/1. Të dhëna parësore të regjistrit të lejes së ndërtimit, pjesë e bazës shtetërore të të dhënave kadastrale (ALBSCAD) janë:
a) dokumentacioni tekniko-ligjor, i cili përfshin praktikën administrative të regjistrimit të lejes së ndërtimit, aktet juridike paraprake (kontratat e sipërmarrjes/porosisë/premtimshitjes), vendime gjyqësore dhe akte administrative apo akte të tjera për vendosjen e hipotekave, të cilat merren drejtpërdrejt nga sistemi me aplikimin për shërbim nga platformat digjitale, ashtu edhe në format shkresor;
b) akte kadastrale, të krijuara nga veprimtaria administrative e ASHK-së, si pasojë e regjistrimit të lejes së ndërtimit dhe akteve juridike paraprake (kontrata e sipërmarrjes/porosisë apo premtimshitjes) në regjistrin e lejes;
c) skeda digjitale e regjistrit të lejes.”.
3. Pas pikës 9 shtohet pika 9/1, me këtë përmbajtje:
“9/1. Të dhënat dytësore të regjistrit të lejes së ndërtimit, pjesë e bazës shtetërore të të dhënave kadastrale (ALBSCAD), janë: 
a) Të dhënat identifikuese për shtetasit, të cilat merren nga baza e të dhënave “Regjistri Kombëtar i Gjendjes Civile”, administruar nga Drejtoria e Përgjithshme e Gjendjes Civile, si:
i. numri personal;
ii. emri;
iii. mbiemri.
b) Të dhëna identifikuese për subjektin, të cilat merren nga baza e të dhënave “Regjistri tregtar”, administruar nga Qendra Kombëtare e Biznesit, si:
i. NIPT/NUIS;
ii. emërtimi tregtar.
[bookmark: _GoBack]c) Të dhënat e lejes së ndërtimit, të cilat merren nga baza e të dhënave “Databaza e lejeve të ndërtimit e-Leje”, administruar nga Agjencia e Zhvillimit të Territorit, si:
i. numër akti;
ii. data e aktit; 
iii. autoriteti përgjegjës që ka miratuar lejen;
iv. lloji i lejes së ndërtimit, sipas përshkrimit të aktit të miratuar;
v. sipërfaqja e ndërtimit, sipas projektit të lejes;
vi. sipërfaqja e tokës, e zënë nga struktura e ndërtimit, sipas lejes;
vii. numri i kateve mbi dhe nën tokë;
viii. numri i njësive;
ix. investitori/subjekti zhvillues;
x. pjesët takuese të investitorit/subjektit zhvillues mbi ndërtimin për të cilin është miratuar leja.”.
II. Ngarkohet Agjencia Shtetërore e Kadastrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

